Polițiștii au reținut mai multe persoane, printre care și medici, pentru trafic cu un medicament pentru diabet, vândut ”la negru” pentru slăbit
Treisprezece persoane au fost reținute de polițiștii și procurorii din București într-un dosar care vizează o rețea care se ocupa cu traficul de Ozempic, un medicament pentru persoanele cu diabet vândut ”la negru” pentru slăbit. În acest caz, o asistentă medicală de la o clinică privată din Sectorul 1 este suspectată că falsifica rețete, cu ajutorul a patru medici, pentru a obține medicamentele.